लंबे समय बाद टीम इंडिया में वापसी करने के बाद राहत महसूस कर रहे बाएं हाथ के ओपनर गौतम गंभीर ने पाकिस्तान से रिश्तों को लेकर जारी बहस के बीच उसके साथ क्रिकेट खेलने को लेकर अपनी राय दी है. उन्होंने कहा है कि पाकिस्तान की ओर से जारी आतंकवाद ने खेल संबंधों को नुकसान पहुंचाया है. इस समय पाक के साथ कोई सीरीज खेलना उचित नहीं होगा. उन्होंने यह भी कहा कि क्रिकेट से ज्यादा जरूरी भारतीयों का जीवन है.